# Crinum asiaticum

Crinum asiaticum és una espècie de planta perenne i bulbosa de la família de les Amaril·lidàcies. Com altres espècies del gènere Crinum, presenta vistoses flors semblants a les dels lliris (Lilium) i se la conrea a jardins per aquesta raó. Com l'epítet específic ho indica, és originària de les regions tropicals d'Àsia.

## Descripció

Crinum asiaticum presenta un bulb de 10-12 cm de diàmetre, proveït d'un coll de 15-20 cm de llarg. Les fulles són nombroses, distribuïdes en roseta, de 90 a 120 cm de llarg per 5-10 cm d'ample, oblongo-lanceolades i acuminades.
Les flors són pedunculades, blanques, amb el tub de 7-10 cm de llarg i els segments linear-oblongs, de 5-7 cm. Els estams són vermells, amb les anteres grogues. Les flors estan disposades en umbel·les de 20-50-flors, a l'extremitat d'un llarg escap massís i afil·la (sense fulles). Floreix a l'estiu.

## Cultiu

Els bulbs es planten a la primavera a 25-30 cm de profunditat, amb una exposició assolellada, càlida i, a ser possible, a resguard, en un terreny fèrtil i ben drenat. Als climes freds s'aconsella el cultiu en tests, en interior o en hivernacle i a l'aire lliure els mesos càlids. Per a això s'utilitza un substrat integrat per torba, terra i sorra a parts iguals. Convé regar i abonar regularment.
La multiplicació es realitza a la primavera per divisió dels petits bulbs que creixen al costat del bulb principal. També es pot obtenir a partir de llavors, però triguen 5 anys en florir.

## Propietats

Els bulbs de Crinum asiaticum contenen un anticolinesteràsic, anomenat ungeremina que pot ser adequat com a tractament per a la malaltia d'Alzheimer. L'ungeremina també s'ha aïllat de Nerine bowdenii, Ungernia spiralis, Zephyranthes flava, Ungernia minor, Crinum augustum, Pancratium maritimum i Hippeastrum solandriflorum.

## Taxonomia

Crinum asiaticum va ser descrita per Linné i publicada a Species Plantarum 292, l'any 1753.

### Etimologia

* Crinum: nom genèric que deriva del grec: krinon = "un lliri".
* asiaticum: epítet geogràfic que al·lusió a la seva localització a Àsia.

### Sinonímia

* Amaryllis carnosa Hook.f.
* Bulbine asiatica (L.) Gaertn.
* Crinum albiflorum Noronha
* Crinum angustifolium Herb. ex Steud.
* Crinum anomalum Herb.
* Crinum asiaticum var. asiaticum
* Crinum asiaticum var. declinatum Herb.
* Crinum asiaticum var. procerum (Herb. & Carey) Baker
* Crinum bancanum Kurz
* Crinum bracteatum Willd.
* Crinum brevifolium Roxb.
* Crinum carinifolium Stokes
* Crinum cortifolium Hallier f.
* Crinum declinatum Herb.
* Crinum floridum Fraser ex Herb.
* Crinum hornemannianum M.Roem.
* Crinum macrantherum Engl.
* Crinum macrocarpum Carey ex Kunth
* Crinum macrophyllum Hallier f.
* Crinum northianum Baker
* Crinum plicatum Livingstone ex Hook.
* Crinum procerum Herb. & Carey
* Crinum redouteanum M.Roem.
* Crinum rigidum Herb.
* Crinum rumphii Merr.
* Crinum sumatranum Roxb.
* Crinum toxicarium Roxb.
* Crinum umbellatum Carey ex Herb.
* Crinum woolliamsii L.S.Hannibal
* Crinum zanthophyllum Hannibal
* Haemanthus pubescens Blanco
* Lilium pendulum Noronha

## Referències

* ↑ Rhee IK, I; Appels N; Hofte B; Karabatak B; Erkelens C «Isolation of the Acetylcholinesterase Inhibitor Ungeremine from Nerine bowdenii by Preparative HPLC Coupled On-Line to a Flow Assay System». Biological & Pharmaceutical Bulletin, 27, 11, 01-11-2004, pàg. 1804–1809. DOI: 10.1248/bpb.27.1804. PMID: 15516727.
* ↑ «Crinum asiaticum». Tropicos.org. Missouri Botanical Garden. [Consulta: 10 juliol 2013].
* ↑ «en Apni». Arxivat de l'original el 2013-02-12. [Consulta: 8 juliol 2017].
* ↑ «Crinum asiaticum a The Plant List» (en anglès). [Consulta: 8 juliol 2017].

## Bibliografia

* Informació sobre el Crinum asiaticum (en francès) Arxivat 2018-06-30 a Wayback Machine.
* Dimitri, M. 1987. Enciclopedia Argentina de Agricultura y Jardinería. Tomo I. Descripción de plantas cultivadas. Editorial ACME S.A.C.I. Buenos Aires.